باش ناظیر بینالی ییلدیریم بنگلادشه سفری چرچیوه‌سینده بو اؤلکه‌نین باش ناظیری شیخ حسینه واجد ایله ایکی اؤلکه آراسیندا موقاویله‌لرین ایمضا مراسیمیندن سونرا بیرگه مطبوعات کنفرانسی تشکیل ائتدی.
باش ناظیر ییلدیریم اؤز نؤوبه‌سینده دئدی کی، خصوصیله کئچن ایل تورکیه‌ده 15 ژوئیه فتح الله چی ترور تشکیلاتی‌نین خاین چئوریلیش جهدین‌دن سونرا بنگلادش خالقی‌نین دموکراسی‌نین و تورک حکومتی‌نین یاییندا یئر آلماسینی اونوتمادیق، بونا گؤره تشککور ائدیریک.
آوقوستون 25-دن بری‌دیر بودیست فاناتیک‌لرین و میانمار اردوسونون قتل عامینا معروض قالان و ائولرینی ترک ائدیب بنگلادشه سیغینان آراکان‌لی مسلمان‌لارین پروبلئم‌لرینه ده توخونان ییلدیرم قئید ائتدی کی، اینسانی یاردیم و سیاسی حل موضوع سوندا داها فعال حرکت ائدیلمه‌لی‌دیر. سیاسی حل یولو تامین ائدیلنه ده ک چتین شرط‌لرده یاشاماغا چالیشان 10 میلیونا یاخین قاچقی‌نین یوک‌لری‌نین آزالدیلماسی، پروبلئم‌لری‌نین مومکون اولدوغو قدر حل ائدیلمه‌سی باره‌ده تورکیه اولا‌راق بو پروسه‌سین باشین‌دان بری‌دیر هر زامان واسیطه‌چی اولماقدا جهد گؤستردیک. بون‌دان سونرا دا بنگلادش حکومتی‌نین ایستیقامتلندیرمه‌سی و رهبرلیگینده لازیم اولان دستکی وئرمکده داوام ائدجییک.
قودسون تک طرف‌لی اولا‌راق ایسرائیل-ین پایتاختی اعلان ائدیلمه‌سیندن سونرا جمهور باشقانی رجب طیب اردوغانین باشچیلیغیندا ایسلام امکداش‌لیق تشکیلاتی‌نین فوق العاده ییغینجاق کئچیردیگینی خاطیرلا‌دان ییلدیریم بنگلادش پرزیدنتی محمد عبدالحمید-ین قاتیلیمی ایله بنگلادش لیلرین وئردیگی دستکی تقدیرله قارشیلادیق‌لارینی دا قئید ائتدی.
